Mohamad Hasan

Mohamad bin Hasan (; lahir 2 Mei 1956), lebih dikenali sebagai Tok Mat atau Mat Hasan, ialah seorang ahli politik Malaysia yang berkhidmat sebagai Menteri Luar Negeri Malaysia dalam pentadbiran Kerajaan Perpaduan di bawah Perdana Menteri Anwar Ibrahim sejak Disember 2023 dan sebelum itu berkhidmat sebagai Menteri Pertahanan sebelum penyusunan semula kabinet 2023 dari Disember 2022 hingga Disember 2023. Beliau juga berkhidmat sebagai Timbalan Pengerusi Barisan Nasional (BN) dan Timbalan Presiden UMNO sejak Jun 2018, Ahli Dewan Rakyat bagi Rembau sejak November 2022 serta Ahli Dewan Undangan Negeri Negeri Sembilan (ADUN) bagi Rantau dari Mac 2004 hingga Februari 2019 dan sekali lagi sejak April 2019. Beliau pernah berkhidmat sebagai Menteri Besar Negeri Sembilan ke-10 dari Mac 2004 hingga Mei 2018 dan Ketua Pembangkang Negeri Sembilan dari Julai 2018 hingga Februari 2019 dan sekali lagi dari April 2019 hingga Julai 2023. Beliau juga merupakan Pengerusi BN dan UMNO Negeri Sembilan.

 Kehidupan awal dan pendidikan 
Mohamad dilahirkan di Kampung Kundur Hilir, Rantau, Daerah Seremban, Negeri Sembilan pada 2 Mei 1956. Beliau mendapat pendidikan awal di Sekolah Kebangsaan Datuk Akhir Zaman, Rantau, dan meneruskan pendidikan menengah di Sekolah Menengah Kebangsaan Rantau. Selepas menamatkan pendidikan menengah, beliau mengikuti Tingkatan Enam di Sekolah Menengah Kebangsaan Tunku Ampuan Durah, Seremban, dan kemudian melanjutkan pengajian ijazah sarjana muda dalam bidang Hubungan antarabangsa di Universiti Malaya (UM) pada tahun 1975.

 Kerjaya korporat 
Mohamad memulakan kerjayanya bersama Malaya Banking Berhad (Maybank) sebagai pegawai pelatih. Jawatan terakhir beliau di Maybank ialah sebagai penolong pengurus cawangan di cawangan utama Petaling Jaya sebelum menyertai Arab Malaysian Merchant Bank. Jawatan terakhir beliau di Arab Malaysian Merchant Bank ialah sebagai Pengurus di cawangan Johor Bahru. Mohamad kemudiannya berpindah ke Bank Bumiputera Malaysia Berhad dan pernah berkhidmat sebagai Pengurus Besar Bank Bumiputera London (1988–1992). Selepas berkecimpung dalam dunia perbankan, beliau beralih ke sektor korporat sebagai Ketua Pegawai Eksekutif Cold Storage Malaysia Berhad (1992–1994). Jawatan terakhir beliau dalam sektor korporat ialah sebagai Pengarah Urusan Cycle and Carriage Bintang Berhad (1994–2004).

Selain itu, Mohamad juga pernah menjadi ahli Lembaga Pengarah Khazanah Nasional Berhad, Pengerusi Kumpulan FIMA Berhad, serta ahli Lembaga Pengarah Litar Antarabangsa Sepang (SIC).

 Kerjaya politik 
Selepas memenangi kerusi Dewan Undangan Negeri (DUN) Rantau dalam pilihan raya 2004, Mohamad mengangkat sumpah sebagai Menteri Besar Negeri Sembilan pada 25 Mac 2004. Beliau berjaya mempertahankan kerusi tersebut dalam pilihan raya 2008, pilihan raya 2013 dan menang tanpa bertanding dalam pilihan raya 2018 selepas pegawai pengurus Suruhanjaya Pilihan Raya Malaysia (SPR) menghalang calon Parti Keadilan Rakyat (PKR), Dr. Streram Sinnansamy daripada mengemukakan kertas pencalonannya. Pada 16 November 2018, Mahkamah Pilihan Raya telah membenarkan petisyen yang difailkan oleh Dr. S. Streram dan memutuskan bahawa kemenangan Mohamad adalah tidak sah dan terbatal. Mohamad kemudian berjaya memenangi semula kerusi tersebut dalam Pilihan raya kecil Rantau 2019 yang diadakan pada 13 April 2019.

Mohamad juga merupakan Ketua Bahagian UMNO Rembau, Ahli Majlis Tertinggi UMNO dan Timbalan Presiden UMNO. Beliau secara rasmi dilantik sebagai Pemangku Presiden UMNO apabila Ahmad Zahid Hamidi mengambil cuti rehat lebih enam bulan daripada menjalankan tugasnya sebagai presiden parti bermula 19 Disember 2018 hingga 30 Jun 2019.

 Menteri Besar Negeri Sembilan 
Tempoh perkhidmatan Mohamad sebagai Menteri Besar Negeri Sembilan secara umumnya dilihat sebagai progresif dari segi pembangunan negeri dengan pengalaman beliau selama 20 tahun dalam sektor korporat dianggap sebagai faktor utama kejayaan pentadbirannya. Antara dasar paling signifikan yang dilaksanakan olehnya ialah menghadkan tempoh perkhidmatan Ahli Majlis Mesyuarat Kerajaan Negeri (exco) kepada maksimum dua tahun bagi memastikan mereka bekerja dengan tekun sepanjang tempoh pelantikan. Hasilnya, sepanjang tempoh beliau memegang jawatan, pertumbuhan ekonomi negeri meningkat sebanyak 5.2% pada tahun 2011 dan 6.2% pada tahun 2012. Beliau juga berjaya mengurangkan hutang negeri kepada kerajaan persekutuan daripada RM2 bilion kepada RM700 juta secara tunai, dengan rizab tunai sebanyak RM500 juta setakat pilihan raya 2018.

 Pembangunan hijau dan pembaharuan industri 
Mohamad sentiasa memastikan unsur alam semula jadi dan pertimbangan alam sekitar diambil kira dalam pembangunan negeri.

Antara projek berkaitan termasuklah Malaysia Vision Valley (MVV), Agropolis dan Biodiversiti di kawasan Seremban, Port Dickson, Jempol, Tampin, Kuala Pilah dan Jelebu. Projek-projek ini telah membawa masuk pelaburan baharu melebihi jangkaan awal sebanyak RM1 bilion ke dalam negeri pada tahun 2015.

Beliau juga telah melakukan pembaharuan terhadap industri berasaskan pertanian negeri kepada sektor pembuatan bagi memenuhi permintaan yang semakin meningkat terhadap kawasan perindustrian baharu akibat pengembangan industri dan kesesakan di kawasan Lembah Klang. Kawasan perindustrian ini ditempatkan di kawasan hilir bagi memastikan tiada gangguan terhadap bekalan air negeri, manakala syarikat pembuatan yang menggunakan teknologi hijau diberikan keutamaan oleh kerajaan negeri.

 Ketua Pembangkang Negeri 
Berikutan perubahan kerajaan akibat Pilihan raya umum Malaysia 2018, kerajaan negeri baharu yang diterajui Pakatan Harapan (PH) memuji pentadbiran Mohamad dan merancang untuk mencontohi portfolionya. Mohamad menjadi Ketua Pembangkang bagi Dewan Undangan Negeri Negeri Sembilan dari Julai 2018 hingga Julai 2023.

 Kerjaya Menteri 

 Menteri Pertahanan (2022–2023) 
Pada 2 Disember 2022, Perdana Menteri Anwar Ibrahim mengumumkan barisan kabinetnya. Sebagai Timbalan Presiden UMNO, beliau dilantik mengetuai Kementerian Pertahanan, iaitu salah satu jawatan menteri kanan yang sangat berpengaruh.

 Menteri Luar Negeri (2023–kini) 
Dalam penyusunan semula kabinet 2023, tiga bekas Menteri Besar daripada UMNO bertukar portfolio antara satu sama lain. Mohamad mengambil alih Kementerian Luar Negeri daripada Zambry Abdul Kadir. Zambry pula mengambil alih Kementerian Pendidikan Tinggi daripada Mohamed Khaled Nordin. Khaled seterusnya mengambil alih Kementerian Pertahanan daripada Mohamad.

 Keputusan pilihan raya 
+ Dewan Undangan Negeri Sembilan Peratusan angka berdasarkan jumlah keluar mengundi. Keputusan hanya tersedia daripada pilihan raya 2004. Peratusan angka berdasarkan jumlah keluar mengundi. Peratusan angka berdasarkan jumlah keluar mengundi. TahunKerusiCalonUndiPeratus undianLawanUndiPeratus undianBuang undiMajoritiKeluar2004N27 RantauMohamad Hasan (UMNO)8,031 79.30% Badrul Hisham Shaharin (PKR)1,832 18.09% 10,127	 6,199	 72.77%	 2008Mohamad Hasan (UMNO)7,739	66.17% Aisah Lamsah (PKR)3,956 33.83% 12,2163,78380.77%2013Mohamad Hasan (UMNO)10,126	64.75% Aisah Lamsah (PKR)5,513	 35.25% 15,8784,61387.09%2018Mohamad Hasan (UMNO) 12019Mohamad Hasan (UMNO)10,37963.18% (PKR)5,88735.84%16,4284,51079.30%Malar Rajaram (BEBAS)830.50%Mohd Nor Yassin (BEBAS)790.48%2023Mohamad Hasan (UMNO)16,95771.75%Rozmal Malakan (PAS)6,67728.25%23,63410,28071.86%
Nota: 1  Mahkamah Pilihan Raya pada 16 September 2018 telah memutuskan bahawa Mohamad Hasan tidak dipilih dengan sewajarnya dan satu pilihan raya kecil baharu diadakan selepas rayuan Mohamad Hasan ditolak oleh Mahkamah Persekutuan pada 18 Februari 2019.

+ Parlimen MalaysiaTahunKerusiCalonUndiPeratus undianLawanUndiPeratus undianBuang undiMajoritiKeluar2022P131 Rembau (UMNO)53,07548.50%Jufitri Joha (PKR) 33,17830.32%109,43619,89781.94% Mohd Nazree Mohd Yunus (BERSATU)  21,87519.99% Ramly Awalludin (PEJUANG) 5290.48% Tinagaram Subramaniam (PSM) 7790.71%

 Anugerah 
  30px :
 50px Panglima Setia Diraja (PSD) – Datuk (1999) 
50px Penerima Pingat Pertabalan Yang di-Pertuan Agong ke-13
50px Penerima Pingat Pertabalan Yang di-Pertuan Agong ke-14
50px Penerima Pingat Pertabalan Yang di-Pertuan Agong ke-15
50px Penerima Pingat Pertabalan Yang di-Pertuan Agong ke-17
  30px :
 50px Dato’ Seri Setia Negeri Sembilan (S.P.N.S.) – Dato' Seri Utama (2004) 
 50px Dato’ Setia Negeri Sembilan (D.S.N.S.) – Dato' (2003) 
 50px Ahli Setia Negeri Sembilan (A.N.S.)
  30px  :
 50px Dato’ Setia Sultan Salahuddin Abdul Aziz Shah (D.S.S.A.) – Dato' (1999) 

 Lihat juga 
 Rantau (kawasan negeri)
 Pilihan raya kecil Rantau 2019

 Rujukan 

 Pautan luar 


Kategori:Kelahiran 1955
Kategori:Orang hidup
Kategori:Muslim Malaysia